da da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da cs en en en da da da da da cs da da da da da fr da da da sv da en en en en da nb sv nb da da da nl da ta da fr en sv da da en da en da en da en da da da nb da da nb da da nb da da da da ru de sv fr de sv es en es tr da
Flintholm Plejeboliger - Dansk Arkitektur Center - DAC
Helt centralt i det nye byområde Flintholm, er der bygget ældreboliger af god kvalitet med åbne grønne omgivelser.
Ved Flintholm Station i Frederiksberg Kommune er kvarteret i fuld gang med at forandre sig fra industriområde til splinternyt boligområde, et nyt bykvarter på vej.
Som led i forandringen blev den futuristiske Flintholm Station med det 5.000 m2 store glastag indviet i 2004. Stationen var det første markante tegn på, at her kommen ny bydel med navnet ‘Flintholm’.
Bydelen ligger på kanten af Frederiksberg, og det er Frederiksberg Kommune, der har udviklet det 100.000 m² store område.
Udover boliger er der opført institutioner, butikker, erhverv, kulturhus, nye veje og pladser og store, grønne arealer. En række åbne karreer med en gennemgående park binder de nye boligblokke sammen. Centralt i parken ligger Flintholm Plejeboliger.
Flintholm Plejeboliger består af 50 boliger til ældre mennesker opført i en 5-etagers ellipseformet bygning.
På de fire øverste etager er der boliger, og stueetagen indeholder ud over hovedindgang og adgang til parken alle servicefunktioner og personalefaciliteter.
Bygningen er tegnet af Frederiksen & Knudsen Arkitekter under mottoet “Fællesskabet i centrum”. At fællesskabet er i fokus ses bl.a. ved, at de fleste traditionelle gangarealer er skrottet til fordel for store fællesarealer, som begynder direkte ude foran hver bolig.
Alle 50 boliger er placeret langs ydervæggene i den ellipseformede bygning. Beboerne træder altså direkte fra hoveddøren ud i områder og fællesrum, som består af siddegrupper, spisepladser, fælleskøkken og tv-hjørne.
At bygge i fem etager var faktisk en stor udfordring, fortællerThomas Kröll fra Frederiksen & Knudsen Arkitekter. Bygningen måtte ikke være højere end 16,5 meter, så for at få plads til den sidste etage er stueetagen delvist sænket ned i grunden.
Thomas Kröll forklarer også grunden til bygningens ellipseform:
“Mottoet for projektet var som sagt fællesskabet i midten, men hvordan laver man en bygning, der understøtter dette? Ellipseformen er god, fordi den presser bygningen sammen, så arealet i midten bliver smallere og dermed nemmere at forbinde direkte til alle beboernes lejligheder. På den måde er formen med til at understøtte tanken om færre gang-arealer og flere direkte mødesteder forbeboerne”.
Frederiksen & Knudsen Arkitekter ønskede, at plejecentret skulle være en fritstående bygning på trods af en forholdsvis lille byggegrund og nabobygninger meget tæt på. Det viste sig at være en udfordring, som ellipseformen også var med til at løse. Ved at trække bygningen ud i en ellipse, fik bygningen en form, som passede bedre til grunden samtidig med, at den blev særdeles kompakt.
Frederiksen & Knudsen Arkitekter
Udenrigsministeriet i Riyadh: Arven fra Henning Larsen
Kannikegården: En ny juvel i Danmarks ældste by
Røde Kors Frivillighus: Tag trappen over taget
Praktisk, retfærdig – og en lille smule snirklet
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.